മഞ്ഞത്താലി ബുൾബുൾ

തെക്കേ ഇന്ത്യയിലെ തദ്ദേശഇനമാണ്  Yellow-throated Bulbul എന്ന് ഇംഗ്ലീഷിൽ പേരും PycnonotusXantholaemus എന്ന് ശാസ്ത്രീയ നാമവുമുള്ള മഞ്ഞത്താലി ബുൾബുൾ.  നാണംകുണുങ്ങികളായ ഇവ കുറ്റിക്കാടുകളിൽ ഒളിച്ചിരിക്കുകയാണ് ചെയ്യുക.
കുത്തനെയുള്ള പാറക്കുന്നുകളിൽ കാണുന്ന കുറ്റിച്ചെടികളിലാണ് ഇവയുടെ വാസം.

വിവരണം
മുകൾ വശം ഒലീവ് നിറം, കഴുത്ത്, വാലിന്റെ അറ്റം, അടിയിലെ വാൽമൂടി എന്നിവ മഞ്ഞനിറം. തലയിൽ അടയാളങ്ങളില്ല, എന്നാൽ നെഞ്ചിനും വയറിനും ചാരനിറരാശി. പൂവനും പിടയും ഒരു പോലെ.

വിതരണം
300px|left|Yellow Throated Bulbul 06
പ്രധാനമായും പൂർവഘട്ടത്തിലും അപൂർവമായി പശ്ചിമഘട്ടത്തിലും കാണുന്നു. മുമ്പുണ്ടായിരുന്ന പല വാസസ്ഥലങ്ങളിലും ഇപ്പോൾ ഇവയില്ല.

നന്ദി ഹിൽസ്, ഹോസ്ലി കുന്നുകൾ, ഗിഞ്ചി, യേർക്കാട് ,ബിലിഗിരിരംഗൻസ്. എന്നിവിടങ്ങളിലും കാണുന്നുണ്ട്. പശ്ചിമഘട്ടത്തിൽ ആനമലയിലും കാണുന്നു..നല്ലമലയാണ് ഇവയുടെ വടക്കെ അതിരെന്ന് കരുതുന്നു.  

ഭക്ഷണം
പ്രാണികളും ചെറുപഴങ്ങളുമാണ് ഭക്ഷണം.  
വരൾച്ചക്കാലത്ത് അവ വെള്ളമുള്ള സ്ഥലങ്ങളിൽ വെള്ളം കുടിക്കാനും എത്തും.

പ്രജനനം
ജൂൺ മുതൽ ആഗസ്റ്റ് വരെയാണ് പ്രജനന കാലം. ചെറു മരങ്ങളുടെ കവരങ്ങളിലാണ് കൂട് ഉണ്ടാക്കുന്നത്. രണ്ടു മുട്ടകളിടും. അവ 20 ദിവസം കൊണ്ട് വിരിയും. 13 ദിവസത്തിനകം കുഞ്ഞുങ്ങൾ പറക്കാറാകും. 

അവലംബം

പുറത്തേക്കുള്ള കണ്ണികൾ
 Threatened Birds of Asia